stanford-oval/wikipedia huggingface dataset:
มุซัยลิมะฮ์
อ้างตนเป็นศาสดาและคำสอน

คำสอนของเขาเกือบสูญหายไป แต่ยังมีการทบทวนอย่างเป็นกลางอยู่ในแดเบสทอเนแมซอเฮบ โดยมีรายงานว่า เขาให้ละหมาด 3 ครั้งต่อวัน โดยหันไปทิศใดก็ได้ เขาให้ถือศีลอดในเวลากลางคืนในเดือนเราะมะฎอน แทนที่จะเป็นตอนกลางวัน ห้ามการขลิบปลายอวัยวะเพศ มุซัยลิมะฮ์ประกาศว่าทาสคนใดที่เข้ารับศาสนาของตนจะกลายเป็นไท และยังกล่าวอีกว่าการใส่ชื่อเขาหรือชื่อศาสดาคนใดในการละหมาดเป็นเรื่องที่ผิด
มุซัยลิมะฮ์ ผู้ที่นักประวัติศาสตร์มุสลิมกล่าวหาว่ามีความสามารถในการร่ายคาถา สร้างปาฏิหาริย์ต่าง ๆ ให้แก่ผู้คนด้วยสิ่งนี้ เช่น ใส่ไข่ลงในขวด, ตัดขนนกแล้วติดที่เดิมให้มันบินใหม่ได้ และใช้ความสามารถนี้ดึงดูดผู้คนให้สนใจเขามากขึ้น
มุซัยลิมะฮ์ได้แบ่งปันโองการที่เขาอ้างว่ามาจากอัลลอฮ์ แล้วบอกผู้คนว่ามุฮัมมัดได้แบ่งอำนาจให้กับเขา หลังจากนั้น ผู้คนเริ่มเชื่อว่าเขาเป็นศาสดาเหมือนกับศาสดามุฮัมมัดและนำทางให้เผ่าของเขาดีขึ้น มุซัยลิมะฮ์จึงเริ่มทำภารกิจเหมือนกับศาสดาของอัลลอฮ์ และแบ่งปันโองการที่เขาอ้างว่าเป็นโองการในอัลกุรอ่าน โดยอายะฮ์ส่วนใหญ่ที่เขาอ้างมีเนื้อหาสรรเสริญเผ่าบนีฮานีฟะฮ์มากกว่าชาวกุเรช
วันหนึ่งเขาเขียนจดหมายถึงมุฮัมมัดในช่วงปลายฮ.ศ.10 ความว่า:
| 0 | 1 | 2 |
| --- | --- | --- |
| “ | จากมุซัยลิมะฮ์ ศาสนทูตของอัลลอฮ์ ถึงมุฮัมมัด ศาสนทูตของอัลลอฮ์ ขอความสันติจงมีแด่ท่าน ข้าและเจ้ามีบางอย่างเหมือนกัน ครึ่งหนึ่งของโลกจะเป็นของเรา ส่วนอีกครึ่งหนึ่งของโลกจะเป็นของชาวกุเรช แต่ชาวกุเรชเป็นพวกที่ชอบละเมิด | ” |
มุฮัมมัดจึงตอบกลับมาว่า:
| 0 | 1 | 2 |
| --- | --- | --- |
| “ | "จากมุฮัมมัด ศาสนทูตของอัลลอฮ์ ถึงมุซัยลิมะฮ์ จอมโกหก สันติต่อผู้ที่ตามทางนำ (ของอัลลอฮ์) ตอนนี้ทุกสิ่งบนโลกขึ้นอยู่กับพระองค์ ทุกสิ่งทุกอย่างต้องสรรเสริญพระองค์ ปัญหาที่ใหญ่ที่สุดในตอนนี้คือการเกรงกลัวพระองค์" | ” |
ชีวิตส่วนตัว

ในช่วงสงครามริดดะฮ์ที่เกิดขึ้นหลังศาสดามุฮัมหมัดเสียชีวิต ซะญาห์ บินต์ อัลฮาริษประกาศตนเองเป็นศาสดาหญิงหลังเรียนรู้ว่ามุซัยลิมะฮ์และฏุลัยฮะฮ์ได้ประกาศเป็นศาสดาแล้ว ผู้คน 4,000 คนรวมตัวไปที่มะดีนะฮ์กับเธอ ส่วนที่เหลือค่อยสมทบไป อย่างไรก็ตาม เธอได้ยกเลิกแผนโจมตีมะดีนะฮ์หลังรู้ว่ากองทัพของคอลิด อิบน์ อัลวะลีดเอาชนะฏุลัยฮะฮ์ อัลอะซะดี (ผู้อ้างตนเองเป็นศาสดาอีกคน) ภายหลัง เธอกับมุซัยลิมะฮ์จึงร่วมมือกำจัดภัยของคอลิด ต่อมา ทั้งคู่แต่งงานและซะญาห์ยอมรับเขาเป็นศาสดาด้วย คอลิดเอาชนะกลุ่มกบฏที่หลงเหลือของซะญาห์และค่อยไปต่อสู้กับมุซัยลิมะฮ์
เสียชีวิต

มุซัยลิมะฮ์สู้รบและเสียชีวิตในยุทธการที่ยะมามะฮ์
รถไฟรางเบาเยรูซาเลม

รถไฟรางเบาเยรูซาเลม (ฮีบรู: הרכבת הקלה בירושלים, HaRakevet HaKala Birushalayim; อาหรับ: قطار القدس الخفيف, Qiṭār Al-Quds Al-Khafīf) เป็นระบบรถไฟฟ้ารางเบาในเยรูซาเลม ประเทศอิสราเอล ปัจจุบันมีให้บริการ 1 เส้นทาง ได้แก่ สายสีแดง โดยเริ่มก่อสร้างในปี ค.ศ. 2002 และเสร็จสมบูรณ์ในปี ค.ศ. 2010 ก่อสร้างโดยสมาคมซิตีพาส ซึ่งมีสัญญาให้บริการ 30 ปี โครงการรถไฟรางเบานี้ยังรวมถึงการก่อสร้างสะพานคอร์ดและการบูรณะตามจุด ๆ ต่างของเยรูซาเลม
การเปิดให้บริการล่าช้าออกไปเนื่องจากการค้นพบโบราณวัตถุและปัญหาทางเทคนิค รถไฟรางเบาเริ่มทดลองเดินรถตั้งแต่วันที่ 19 สิงหาคม ค.ศ. 2011 และเปิดให้บริการอย่างเป็นทางการเมื่อวันที่ 1 ธันวาคม ค.ศ. 2011 เส้นทางสายสีแดงมีระยะทาง 13.9 กิโลเมตร ประกอบด้วยจุดจอด 23 แห่ง ปัจจุบันอยู่ระหว่างการก่อสร้างส่วนต่อขยายไปยังย่านชานเมืองเนเวยาคอฟและศูนย์การแพทย์ฮาดัสซาห์ เมื่อโครงการทั้งหมดเสร็จสมบูรณ์ในปี ค.ศ. 2018 จะมีระยะทางยาวถึง 22.5 กิโลเมตร
การก่อสร้างสายสีแดงส่วนแรกใช้งบประมาณ 3.8 พันล้่านเชเกล (ประมาณ 1.1 พันล้านดอลลาร์สหรัฐ) โครงการเคยถูกวิจารณ์อย่างหนักในด้านงบประมาณและการก่อมลพิษขณะก่อสร้าง
สายสีเขียวและสายสีแดงส่วนต่อขยายได้รับการอนุมัติจากนครเยรูซาเลม และปัจจุบันอยู่ในระหว่างการประมูลการก่อสร้าง ส่วนสายสีน้ำเงินอยู่ในขั้นตอนการขออนุมัติ
แหล่งข้อมูลอื่น

CityPass Operator's website เก็บถาวร 18 มิถุนายน 2013 ที่ เวย์แบ็กแมชชีน
Jerusalem Light Rail เก็บถาวร 2015-08-09 ที่ เวย์แบ็กแมชชีน ที่ urbanrail.net
From Mule Tracks to Light Rail Transit Tracks: Integrating Modern Infrastructure into an Ancient City — Jerusalem, Israel
Trains at both ends of the route ที่กูเกิล สตรีตวิว:
รัฐอุมม์อัลกุเวน

| รัฐอุมม์อัลกุเวน إمارة أمّ القيوين |
| --- | --- |
emirate
   ธง ตราอาร์ม
Location of Umm al-Quwain in the UAE
พิกัด: 25°59′11″N 55°56′24″E﻿ / ﻿25.98639°N 55.94000°E﻿ / 25.98639; 55.94000
รัฐ: อุมม์อัลกุเวน
การปกครอง
 • ประเภท: ราชาธิปไตย[ต้องการอ้างอิง]
 • เอมีร: รอชิด บิน อะฮ์หมัด อัลมูอัลลาที่ 3
พื้นที่
 • รวมปริมณฑล: 755 ตร.กม. (292 ตร.ไมล์)
ประชากร (2007)
 • รวมปริมณฑล: 72,000 คน
เขตเวลา: UTC+4 (UAE Standard Time)
รัฐอุมม์อัลกุเวน (อาหรับ: أمّ القيوين Umm al-Quwwayn, "Mother of the Two Powers") เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 755 ตารางกิโลเมตร มีประชากร 72,000 คน ตั้งอยู่ทางตะวันออกเฉียงเหนือของประเทศ เป็นรัฐที่มีขนาดเล็กเป็นอันดับสอง ปกครองด้วยระบอบราชาธิปไตย โดยมีเจ้าผู้ครองรัฐ (Emir) องค์ปัจจุบันคือรอชิด บิน อะฮ์หมัด อัลมูอัลลาที่ 3
รัฐบาลกลางโซมาเลีย

รัฐบาลกลางโซมาเลีย (โซมาลี: Dowladda Federaalka Soomaaliya, อาหรับ: الحكومة الفيدرالية الصومالية) เป็นรัฐบาลโซมาเลียที่นานาชาติรับรอง และเป็นความพยายามในการจัดตั้งรัฐบาลกลางครั้งแรกของประเทศโซมาเลียนับตั้งแต่การล่มสลายของสาธารณรัฐประชาธิปไตยโซมาลี โดยแทนที่รัฐบาลกลางเปลี่ยนผ่าน (TFG) โซมาเลียในวันที่ 20 สิงหาคม ค.ศ. 2012 ด้วยการใช้รัฐธรรมนูญโซมาเลีย
รัฐบาลอย่างเป็นทางการประกอบด้วยอำนาจบริหารโดยรัฐบาล รัฐสภาทำหน้าที่นิติบัญญัติ มีประมุขคือประธานาธิบดีโซมาเลีย ผู้ที่คณะรัฐมนตรีรายงานผ่านนายกรัฐมนตรี
แหล่งข้อมูลอื่น

Federal Government of Somalia[ลิงก์เสีย]
มัสยิดใหญ่แห่งเจนเน

| มัสยิดใหญ่แห่งเจนเน |
| --- | --- |
Grande mosquée de Djenné الجامع الكبير في جينيه
มัสยิดใหญ่แห่งเจนเน มองทางตลาดกลางแห่งเจนเน (central market of Djenné).
ศาสนา
ศาสนา: ศาสนาอิสลาม
สถานะ: ใช้งาน
ที่ตั้ง
ที่ตั้ง: เจนเน, Mopti, ประเทศมาลี
พิกัดภูมิศาสตร์: 13°54′19″N 4°33′20″W﻿ / ﻿13.90528°N 4.55556°W﻿ / 13.90528; -4.55556
สถาปัตยกรรม
ประเภท: มัสยิด
รูปแบบ: ซูดาน-ซาเฮล
เสร็จสมบูรณ์: ค.ศ. 1907
ลักษณะจำเพาะ
ความสูงสูงสุด: 16 เมตร (52 ฟุต)
หอคอย: 3
วัสดุ: ดิน
มัสยิดใหญ่แห่งเจนเน (ฝรั่งเศส: Grande mosquée de Djenné, อาหรับ: الجامع الكبير في جينيه) เป็นสิ่งก่อสร้างที่ถูกวิเคราะห์โดยสถาปนิกหลายคนว่าเป็นหนึ่งในความสำเร็จของสถาปัตยกรรมซูดาน-ซาเฮล ตั้งอยู่ในเมืองเจนเน ประเทศมาลี บนที่ราบน้ำท่วมถึงของแม่น้ำบานี มัสยิดแรกสร้างขึ้นในคริสต์ศตวรรษที่ 13 แต่สิ่งก่อสร้างปัจจุบันถูกสร้างใน ค.ศ.1907 มัสยิดนี้ถูกรวมกับ "เมืองเก่าแห่งเจนเน" ในแหล่งมรดกโลกของยูเนสโกใน ค.ศ. 1988
ประวัติ > มัสยิดหลังแรก

วันที่มัสยิดหลังแรกถูกสร้างนั้น ยังไม่ทราบที่แน่ชัด แต่สันนิษฐานว่ามันถูกสร้างในระหว่างช่วงต้น ค.ศ. 1200 ถึงปลาย ค.ศ. 1330 หลักฐานที่กล่าวถึงมัสยิดหลังแรกอยู่ใน ตาริค อัสซูดาน ของอับดุซซาดี ซึ่งถูกบันทึกในช่วงกลางคริสต์ศตวรรษที่ 17 ได้กล่าวว่าสุลต่านคุนบูรูเข้ารีตกลายเป็นมุสลิมและรื้อพระราชวังของพระองค์พร้อมกับสร้างเป็นมัสยิด แล้วค่อยสร้างพระราชวังใหม่ใกล้มัสยิดอยู่ทางด้านตะวันออก หลังจากนั้นผู้สืบทอดได้สร้างหอคอยของมัสยิดในขณะที่สุลต่านองค์ต่อไปได้สร้างกำแพงล้อมรอบ
ไม่มีหลักฐานอื่นเกี่ยวกับมัสยิดนี้ที่ถูกบันทึกอีกเลย จนกระทั่งเรอเน กาเย (René Caillié) นักสำรวจชาวฝรั่งเศสได้มาเยี่ยมเมืองเจนเนใน ค.ศ.1828 และเขียนว่า "ที่เจนเนมีมัสยิดที่สร้างด้วยดิน โดยมันมีหอที่ไม่ค่อยสูงอยู่สองอัน มันถูกปล่อยร้างจนมีนกนางแอ่นมาทำรังกว่าพันตัว ทำให้มีโอกาสเกิดกลิ่นที่ไม่พรึงประสงค์ได้ จึงทำให้ผู้คนต้องละหมาดข้างนอก"
ประวัติ > มัสยิดของเซกู อามาดู

สิบปีก่อนที่เรอเนจะมาเยี่ยมที่นี่ เซกู อามาดู (Seku Amadu) ผู้นำชาวฟูลา ได้ทำการญิฮาดและครอบครองเมืองนี้ พระองค์ไม่พอพระทัยกับมัสยิดหลังเก่าและปล่อยให้มันผุพัง และพระองค์ทรงสั่งให้ปิดมัสยิดเล็กที่อยู่โดยรอบให้หมด ในช่วงระหว่าง ค.ศ. 1834 ถึง ค.ศ. 1836 พระองค์ได้สั่งสร้างมัสยิดใหม่อยู่ทางตะวันออกของพระราชวังเก่า
กองทัพฝรั่งเศสที่นำทัพโดยหลุยส์ อาร์ชีนาร์ (Louis Archinard) ได้ยึดเมืองเจนเนในเดือนเมษายน ค.ศ. 1893 จากนั้น เฟลิกซ์ ดูว์บัว (Félix Dubois) ได้มาที่เมืองนี้แล้วอธิบายถึงมัสยิดหลังเก่า ในช่วงที่เขามา ด้านในของมัสยิดที่พังแล้วถูกใช้เป็นสุสาน และในหนังสือ Tombouctou la Mystérieuse (ทิมบักตูที่ลึกลับ) ของเขาใน ค.ศ.1897 เขาได้วาดภาพจำลองว่ามัสยิดเป็นอย่างไรก่อนที่มันจะถูกทิ้งร้าง
ประวัติ > มัสยิดหลังปัจจุบัน

ดูว์บัวได้มาที่เจนเนอีกรอบใน ค.ศ. 1910 และรู้สึกตะลึงกับอาคารใหม่ เขาเชื่อว่าพวกฝรั่งเศสได้ออกแบบและทำให้มัสยิดดูเหมือนกับการผสมกันระหว่างเม่นกับออร์แกนในโบลถ์ เขาคิดว่าตรงกรวยทำให้สิ่งก่อสร้างดูเหมือนกับวิหารบาโรก แต่ฌ็อง-หลุยส์ บูร์ฌัว (Jean-Louis Bourgeois) ได้โต้แย้งว่าพวกฝรั่งเศสไม่ค่อยรู้ถึงรายละเอียด ยกเว้นตรงบริเวณโค้งที่ยังคง "เป็นแบบแอฟริกา"
มีแชล แลริส (Michel Leiris) นักชาติพันธุ์วิทยาชาวฝรั่งเศส ได้เดินทางมาที่มาลีใน ค.ศ. 1931 ได้กล่าวว่ามัสยิดใหม่นี้เป็นผลงานของชาวยุโรป และกล่าวด้วยว่าชาวบ้านรู้สึกไม่มีความสุุขกับมัสยิดใหม่ และไม่ยอมทำความสะอาด เว้นเสียว่าพวกเขาจะใช้นักโทษทำความสะอาดเท่านั้น
ที่ระเบียงด้านหน้าทางฝั่งกำแพงตะวันออกมีสุสานสองที่ สุสานอันใหญ่คือที่ฝังของอัลมานี อิสไมลา (Almany Ismaïla) อิหม่าม คนสำคัญในคริสต์ศตวรรษที่ 18 ในช่วงต้นของสมัยอาณานิคมฝรั่งเศส บ่อน้ำที่ตั้งทางฝั่งตะวันออกของมัสยิดถูกถมเพื่อสร้างพื้นที่ว่าง และในปัจจุบันมันได้กลายเป็นตลาดที่ขายทุกสัปดาห์
ใน ค.ศ. 1996 ทางนิตยสาร โว้ก ได้จัดงานแฟชันโชว์ในมัสยิด ซึ่งทำให้ชาวบ้านในท้องถิ่นโมโห และทำให้คนที่ไม่ใช่มุสลิมถูกสั่งห้ามเข้ามัสยิดนับตั้งแต่วันนั้นเป็นต้นไป ตัวมัสยิดได้ปรากฏในภาพยนตร์ พิชิตขุมทรัพย์หมื่นฟาเรนไฮต์
ดูเพิ่ม

สถาปัตยกรรมแอฟริกา
สถาปัตยกรรมอิสลาม
สารานุกรม

Bedaux, R.; Diaby, B.; Maas, P., บ.ก. (2003), L'architecture de Djenné (Mali): la pérennité d'un Patrimonie Mondial (ภาษาฝรั่งเศส), Leiden: Rijksmuseum, ISBN 90-5349-420-0
Bourgeois, Jean-Louis (1987), "The history of the great mosques of Djenné", African Arts, UCLA James S. Coleman African Studies Center, 20 (3): 54–92, doi:10.2307/3336477, JSTOR 3336477.
Caillié, René (1830), Travels through Central Africa to Timbuctoo; and across the Great Desert, to Morocco, performed in the years 1824–1828 (2 Volumes), London: Colburn & Bentley. Google Books: Volume 1, Volume 2.
Dubois, Félix (1896), Timbuctoo: the mysterious, White, Diana (trans.), New York: Longmans.
Dubois, Félix (1911), Notre beau Niger (ภาษาฝรั่งเศส), Paris: Flammarion.
Gardi, Bernard; Maas, Pierre; Mommersteeg, Geert (1995), Djenné, il y a cent ans (ภาษาฝรั่งเศส), Amsterdam: Institute Royal des Tropiques, ISBN 90-6832-250-8. Reproduces postcards and photographs dating from the early years of the 20th century.
Hunwick, John O. (1999), Timbuktu and the Songhay Empire: Al-Sadi's Tarikh al-Sudan down to 1613 and other contemporary documents, Leiden: Brill, ISBN 90-04-11207-3.
Maas, Pierre; Mommersteeg, Geert, บ.ก. (1992), Djenné: chef-d'oeuvre architectural (ภาษาฝรั่งเศส), Amsterdam: Institut Royal des Tropiques, ISBN 90-6832-228-1.
Sanogo, Klessigué; Fané, Yamoussa, บ.ก. (2008), Plan de Conservation et de Gestion des " Villes anciennes de Djenné " – Mali, 2008–2012 (ภาษาฝรั่งเศส), République du Mali: Ministère de la Culture du Mali/UNESCO.
แหล่งข้อมูลเพิ่มเติม

Archnet Digital Library: Djenné Great Mosque Restoration
Islamic Architecture in Mali
Adobe Mosques of Mali by Sebastian Schutyser เก็บถาวร 2021-03-03 ที่ เวย์แบ็กแมชชีน
ซากปรักหักพังของมัสยิดหลังเดิมในโปสการ์ดของฝรั่งเศส ประมาณ ค.ศ. 1900
มัสยิดของเซกู อามาดู ใน ค.ศ. 1895 ภาพจาก Tombouctou la Mystérieuse ของเฟลิกซ์ ดูว์บัว
มัสยิดในปัจจุบัน ถ่ายที่หลังตลาดของเมืองนี้เมื่อ ค.ศ. 2003
รัฐพักรบ

รัฐพักรบ (อังกฤษ: Trucial States; อาหรับ: الإمارات المتصالحة) หรือ ชายฝั่งพักรบ (อังกฤษ: Trucial Coast; อาหรับ: الساحل المتصالح) เป็นกลุ่มรัฐเชคทางตะวันออกเฉียงใต้ของอ่าวเปอร์เซีย ภายหลังรัฐเหล่านี้ได้ร่วมลงนามสงบศึกกับรัฐบาลบริเตน จึงถูกเรียกว่ารัฐพักรบหรือรัฐสงบศึก และเข้าเป็นรัฐในอารักขาของบริเตนตั้งแต่ ค.ศ. 1820 ใน ค.ศ. 1971 รัฐพักรบประกาศเอกราชและกลายเป็นสหรัฐอาหรับเอมิเรตส์ในปัจจุบัน
รัฐพักรบประกอบด้วยเจ็ดรัฐ ได้แก่ รัฐอาบูดาบี รัฐอัจญ์มาน รัฐดูไบ รัฐฟุญัยเราะฮ์ รัฐชัรญะฮ์, รัฐอุมม์อัลกุเวน และรัฐเราะซุลคัยมะฮ์ เดิมบริเตนเรียกดินแดนแถบนี้ว่า "ชายฝั่งโจรสลัด" (Pirate Coast) เพราะมักมีโจรสลัดมาปล้นเรือสินค้าของบริเตน จนในเดือนมกราคม ค.ศ. 1820 ผู้ปกครองรัฐอาบูดาบี รัฐชัรญะฮ์ รัฐอัจญ์มาน และรัฐอุมม์อัลกุเวนได้ร่วมลงนามในสนธิสัญญาทางทะเลทั่วไป ค.ศ. 1820 (General Maritime Treaty of 1820) กับบริเตน โดยมีสาระสำคัญคือห้ามมีโจรสลัดและห้ามการค้าทาส อย่างไรก็ตาม ทั้งสองฝ่ายยังคงมีความขัดแย้งต่อกัน ใน ค.ศ. 1853 รัฐเหล่านี้จึงลงนามในสัญญาสงบศึกทางทะเลถาวร ค.ศ. 1853 (Perpetual Maritime Truce of 1853) ต่อมาบริเตนซึ่งกังวลว่าชาติมหาอำนาจอื่นเช่นฝรั่งเศสและรัสเซียจะเข้ามามีอิทธิพลในดินแดนแถบนี้ได้ลงนามในสนธิสัญญา ค.ศ. 1892 กับรัฐพักรบ โดยในสนธิสัญญานี้บริเตนจะคุ้มครองรัฐพักรบทั้งทางภาคพื้นดินและทางทะเล แลกกับการที่รัฐพักรบต้องมีความสัมพันธ์ระหว่างประเทศกับบริเตนเป็นหลัก สนธิสัญญานี้ทำให้รัฐพักรบกลายเป็นรัฐในอารักขาของบริเตน
ใน ค.ศ. 1968 บริเตนประกาศจะยกเลิกรัฐพักรบ ผู้ปกครองของแต่ละรัฐของรัฐพักรบจึงประชุมกันเพื่อจัดการกับการปกครองหลังบริเตนถอนทหารออกไป ในการประชุมครั้งแรกรัฐเอมิเรตต่าง ๆ รวมถึงรัฐกาตาร์และรัฐบาห์เรนจะรวมตัวกันเป็นสหภาพ แต่ต่อมารัฐกาตาร์ รัฐบาห์เรน และรัฐเราะซุลคัยมะฮ์ประกาศถอนตัว จึงเหลือ 6 รัฐเอมิเรตที่ร่วมลงนามในข้อตกลงสหภาพในวันที่ 18 กรกฎาคม ค.ศ. 1971
ต่อมาในวันที่ 2 ธันวาคม ค.ศ. 1971 รัฐดูไบ รัฐอาบูดาบี รัฐชัรญะฮ์ รัฐอัจญ์มาน รัฐอุมม์อัลกุเวน และรัฐฟุญัยเราะฮ์ได้ร่วมกันจัดตั้งเป็นสหรัฐอาหรับเอมิเรตส์ รัฐเราะซุลคัยมะฮ์เข้าร่วมกับสหรัฐอาหรับเอมิเรตส์ในภายหลังเมื่อวันที่ 10 กุมภาพันธ์ ค.ศ. 1972
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รัฐพักรบ
รัฐเคดีฟอียิปต์

รัฐเคดีฟอียิปต์ (อังกฤษ: Khedivate of Egypt; อาหรับ: خديوية مصر; ออตโตมันเติร์ก: خدیویت مصر Hıdiviyet-i Mısır) เป็นรัฐบรรณาการของจักรวรรดิออตโตมัน ปกครองโดยราชวงศ์มูฮัมหมัดอาลี คำว่า "เคดีฟ" (khedive) ในภาษาตุรกีออตโตมัน หมายถึง "อุปราช" ใช้ครั้งแรกโดยมูฮัมหมัด อาลี พาชา แต่ไม่ได้รับการยอมรับจนกระทั่งถึงปี ค.ศ. 1867 เมื่ออิสมาอิล ปาชา ขึ้นสืบทอดอำนาจ ต่อมาเมื่อโอรสของอิสมาอิล เตาฟิก ปาชา ขึ้นครองราชย์ พระองค์ทรงเจริญสัมพันธไมตรีกับจักรวรรดิบริติช ในขณะที่เคดีฟองค์สุดท้าย อับบาสที่ 2 ทรงมีนโยบายแข็งกร้าวต่อบริติช แม้พระองค์จะทรงช่วยบริติชทำสงครามกับกลุ่มกบฏมะฮ์ดีในซูดานก็ตาม ทำให้ในช่วงต้นสงครามโลกครั้งที่หนึ่ง (ค.ศ. 1914) บริติชประกาศยกเลิกรัฐเคดีฟและจัดตั้งรัฐสุลต่านอียิปต์ขึ้นแทน
ยาซิร อัรรุมัยยาน

| ยาซิร อัรรุมัยยาน |
| --- | --- |

เกิด: ยาซิร บิน อุษมาน อัรรุมัยยาน  (1970-02-18) 18 กุมภาพันธ์ ค.ศ. 1970 (54 ปี)
ตำแหน่ง: ประธานสโมสรนิวคาสเซิลยูไนเต็ด ผู้ว่าการกองทุนเพื่อการลงทุนสาธารณะ
กรรมการใน: Saudi Aramco, อูเบอร์เทกนอโลจีส์, ซอฟต์แบงก์กรุป, Reliance Industries Limited
ยาซิร อัรรุมัยยาน (อาหรับ: ياسر الرميان; เกิด 18 กุมภาพันธ์ ค.ศ. 1970) เป็นนักธุรกิจชาวซาอุดีอาระเบีย ซึ่งดำรงตำแหน่งผู้ว่าการกองทุนเพื่อการลงทุนสาธารณะ, กองทุนความมั่งคั่งแห่งราชอาณาจักรซาอุดีอาระเบีย, ประธานสโมสรนิวคาสเซิลยูไนเต็ด และประธานบริษัท Saudi Aramco
ชีวิตในวัยเด็กและการศึกษา

ยาซิร อัรรุมัยยาน เกิดใน ค.ศ. 1970 และสำเร็จการศึกษาจากมหาวิทยาลัยสมเด็จพระราชาธิบดีฟัยศ็อลในเมืองอัลอะห์ซาอ์ ใน ค.ศ. 1993 ภายหลังสำเร็จหลักสูตรการจัดการทั่วไปที่วิทยาลัยธุรกิจฮาร์วาร์ดใน ค.ศ. 2007
อาชีพ

เขาเริ่มต้นอาชีพที่ธนาคาร Saudi Hollandi Bank โดยเป็นหัวหน้าฝ่ายนายหน้าซื้อขายหลักทรัพย์ระหว่างประเทศก่อนร่วมงานกับ Capital Markets Authority ซึ่งเขาเป็นหัวหน้าฝ่ายหลักทรัพย์ ระหว่าง ค.ศ. 2011 ถึง ค.ศ. 2015 อัรรุมัยยานเป็นซีอีโอของ Saudi Fransi Capital ซึ่งเป็นหน่วยงานวาณิชธนกิจของ Banque Saudi Fransi จาก ค.ศ. 2014 ถึง ค.ศ. 2015 เขาอยู่ในคณะกรรมการของตลาดหลักทรัพย์ซาอุดีอาระเบีย
กองทุนเพื่อการลงทุนสาธารณะ

ในเดือนกันยายน ค.ศ. 2015 อัรรุมัยยานได้รับแต่งตั้งให้เป็นกรรมการผู้จัดการของกองทุนเพื่อการลงทุนสาธารณะแห่งซาอุดีอาระเบีย
ใน ค.ศ. 2016 พีไอเอฟได้ลงทุน 35,000 ล้านดอลลาร์ในบริษัทอูเบอร์เทกนอโลจีส์ซึ่งตั้งอยู่ในสหรัฐ โดยเขาได้เข้าร่วมเป็นคณะกรรมการบริหารของอูเบอร์ ซึ่งเป็นส่วนหนึ่งของข้อตกลง
ในเดือนสิงหาคม ค.ศ. 2016 อัรรุมัยยานเข้าร่วมเป็นคณะกรรมการของบริษัทน้ำมันของรัฐ Saudi Aramco ซึ่งเป็นส่วนหนึ่งของการก้าวไปสู่ความร่วมมือที่ใกล้ชิดยิ่งขึ้นระหว่าง Aramco กับพีไอเอฟ ในการปรับโครงสร้างเศรษฐกิจของซาอุดีอาระเบีย ในเดือนตุลาคมปีนั้น พีไอเอฟได้ลงทุน 45,000 ล้านดอลลาร์ใน SoftBank Vision Fund ที่จัดตั้งขึ้นใหม่ ในเดือนพฤษภาคม ค.ศ. 2017 พีไอเอฟได้ลงทุน 20,000 ล้านดอลลาร์ในกองทุนโครงสร้างพื้นฐานร่วมของสหรัฐ ชื่อ แบล็กสโตน
ในเดือนตุลาคม ค.ศ. 2017 อัรรุมัยยานประกาศว่า พีไอเอฟตั้งเป้าที่จะเพิ่มสินทรัพย์ภายใต้การบริหารให้มากกว่า 4 แสนล้านดอลลาร์ และสร้างงานใหม่มากกว่า 20,000 ตำแหน่งภายใน ค.ศ. 2020 ในเวลาเดียวกันเขาได้นำเสนอกลยุทธ์การลงทุนใหม่สำหรับกองทุนโดยอิงจากสี่วัตถุประสงค์ของการเพิ่มสินทรัพย์, การลงทุนในภาคส่วนใหม่, เทคโนโลยีโลคัลไลซ์ และการพัฒนาหุ้นส่วนทางเศรษฐกิจ เขายังกล่าวอีกว่า พีไอเอฟจะยืมเงินอย่างระมัดระวังเพื่อใช้เป็นเงินทุนสำหรับสินทรัพย์เฉพาะ และจะแสวงหาความร่วมมือเพิ่มเติม เช่นกับแบล็กสโตนและซอฟต์แบงก์ เขานั่งอยู่ในคณะกรรมการของซอฟต์แบงก์กรุป และ Reliance Industries Ltd.
อัรรุมัยยานมีส่วนเกี่ยวข้องในการโอนทรัพย์สินไปยังพีไอเอฟ หลังจากการกวาดล้างของรัฐบาลซาอุดีอาระเบียใน ค.ศ. 2017 อัรรุมัยยานย้ายบริษัท 20 แห่งที่ถูกรัฐบาลยึดไปไว้ในพีไอเอฟ โดยหนึ่งในบริษัทเหล่านี้ถูกกล่าวหาว่าถูกเจ้าหน้าที่ของซาอุดีอาระเบียใช้ในคดีฆาตกรรมนักข่าวญะมาล คอชุกญี ที่น่าสยดสยอง
มุสลิม

ระวังสับสนกับ มัสลิน
| --- | --- |
การละหมาดที่ไคโร (1865) ฌ็อง-เลอง เฌโรม
ศาสนิกชนรวม
ป. 2 พันล้านคน   (25% ของประชากรโลก)   (ทั่วโลก, 2020 สำนักวิจัยพิว)
ศาสดา
มุฮัมมัด
ภูมิภาคที่มีศาสนิกชนจำนวนมาก
 อินโดนีเซีย: 231,070,000
 ปากีสถาน: 213,161,100
 อินเดีย: 194,810,000
 บังกลาเทศ: 153,700,000
 ไนจีเรีย: 99,100,000
 อียิปต์: 95,000,000
 อิหร่าน: 82,900,000
 ตุรกี: 82,800,000
 แอลจีเรีย: 42,000,000
 จีน: 40,000,000
ศาสนา
80–90% ซุนนี 10–20% ชีอะฮ์ ~1% อะห์มะดียะฮ์ ~1% อื่น ๆ (อิบาฎียะฮ์, คอรานิซึม, ฯลฯ)
ภาษา
เชิงพิธี: อาหรับกุรอาน ทั่วไป: ฮินดี–อุรดู, อาหรับ, อินโดนีเซีย, เบงกอล, กลุ่มภาษาเตอร์กิก, กลุ่มภาษาอิหร่าน และอื่น ๆ
มุสลิม (อาหรับ: المسلمون, อัลมุสลิมูน, แปลว่า "ผู้อ่อนน้อม[ต่อพระเจ้า]") เป็นบุคคลที่นับถือศาสนาอิสลาม ศาสนาเอกเทวนิยมที่อยู่ในธรรมเนียมศาสนาอับราฮัม พวกเขาถือว่าคัมภีร์อัลกุรอาน คัมภีร์ในศาสนาอิสลาม เป็นพระดำรัสจากพระเจ้าของอับราฮัม (หรืออัลลอฮ์) ที่ประทานแก่มุฮัมมัด ศาสดาในศาสนาอิสลาม มุสลิมส่วนใหญ่ยังดำเนินตามคำสอนและการปฏิบัติของมุฮัมมัด (ซุนนะฮ์) ตามที่มีการจดบันทึกในรายงานต่าง ๆ (ฮะดีษ)
ด้วยจำนวนผู้นับถือเกือบ 2 พันล้านคนใน ค.ศ. 2020 ทำให้มุสลิมเป็นประชากรมากกว่าร้อยละ 24.9 ของประชากรบนโลกทั้งหมด โดยแบ่งตามจำนวนร้อยละของมุสลิมในทวีปต่าง ๆ จากมากไปน้อยได้ดังนี้: 45% ในแอฟริกา, 25% ในเอเชียและโอเชียเนีย (โดยรวม), 6% ในยุโรป, และ 1% ในอเมริกา นอกจากนี้ เมื่อนับจำนวนตามอนุภูมิภาค จำนวนนั้นจะกลายเป็น: 91% ในตะวันออกกลาง–แอฟริกาเหนือ, 90% ในเอเชียกลาง, 65% ในคอเคซัส, 42% ในเอเชียตะวันออกเฉียงใต้, 32% ในเอเชียใต้, และ 42% ในแอฟริกาใต้สะฮารา
แม้ว่าจะมีนิกายในศาสนาอิสลามอยู่หลายนิกาย นิกายที่มีผู้นับถือมากที่สุดสองนิกายคือซุนนี (75–90% ของมุสลิมทั้งหมด) และชีอะฮ์ (10–20% ของมุสลิมทั้งหมด) เมื่ออิงจากตัวเลขจริง เอเชียใต้มีจำนวนมุสลิมมากที่สุด (31%) จากประชากรมุสลิมทั่วโลก โดยหลักอยู่ทั่วสามประเทศ: ปากีสถาน, อินเดีย และบังกลาเทศ เมื่อแบ่งตามประเทศ ประเทศอินโดนีเซียมีประชากรมุสลิมมากที่สุดในโลกมุสลิม โดยมีประชากรมุสลิมอยู่ที่ประมาณ 12% ของมุสลิมทั่วโลก ส่วนในประเทศที่มุสลิมเป็นชนกลุ่มน้อย ประเทศอินเดียและจีนมีประชากรมุสลิมมากเป็นที่หนึ่ง (11%) และที่สอง (2%) ตามลำดับ และเนื่องจากการเติบโตของประชากรมุสลิมอยู่ในระดับสูง ทำให้ศาสนาอิสลามเป็นศาสนาที่เติบโตเร็วที่สุดในโลก
ศัพทมูลวิทยา

ดูเพิ่ม: ศาสนาอิสลาม § ศัพทมูลวิทยา
คำว่า มุสลิม (อาหรับ: مسلم, สัทอักษรสากล: [ˈmʊslɪm]) ซึ่งเป็นรูปบุรุษที่มาจากคำกริยาเดียวกันที่ อิสลาม เป็นคำนามที่มาจากคำกริยา (verbal noun) โดยทั้งสองคำมาจากสามอักษรว่า S-L-M "ทั้งหมด ครบถ้วน" ส่วนรูปสตรีคือ มุสลิมะฮ์ (อาหรับ: مسلمة) หรือเรียกโดยรวมว่า อิสลามิกชน รูปพหุพจน์ในภาษาอาหรับคือ มุสลิมูน (مسلمون) หรือ มุสลิมีน (مسلمين) และรูปพหุพจน์แบบเพศหญิงคือ มุสลิมาต (مسلمات)
อิบน์ อะเราะบี นักปรัชญามุสลิม กล่าวว่า:
มุสลิมคือบุคคลที่อุทิศตนเพื่อสักการะพระเจ้าโดยเฉพาะ...อิสลาม หมายถึงทำให้ศาสนาและความศรัทธาของผู้หนึ่งพึ่งอยู่กับพระเจ้าแต่เพียงองค์เดียว
คำปฏิญาณตน

ในการที่จะเป็นมุสลิมและเข้ารับอิสลาม จำเป็นที่จะต้องกล่าวชะฮาดะฮ์ หนึ่งใน 5 หลักการอิสลาม เป็นการประกาศศรัทธาและเชื่อมั่นว่ามีพระเจ้าเพียงองค์เดียว (อัลลอฮ์) และมุฮัมมัดเป็นศาสนทูตของพระเจ้า โดยเป็นคำสั่งที่กำหนดอ่านในภาษาอาหรับตามปกติว่า: อัชฮะดุอัลลาอิลาฮะอิลลัลลอฮ์ วะอัชฮะดุอันนะมุฮัมมะดัน เราะซูลุลลอฮ์ (أشهد أن لا إله إلا الله وأشهد أن محمداً رسول الله)  "ข้าขอปฏิญาณว่าไม่มีพระเจ้าอื่นใดนอกจากอัลลอฮ์ และข้าขอปฏิญาณว่า มุฮัมมัดเป็นศาสนทูตของอัลลอฮ์"
ในอิสลามนิกายซุนนี ชะฮาดะฮ์แบ่งออกเป็น 2 ส่วน: ลาอิลาฮะอิลลัลลอฮ์ (ไม่มีพระเจ้าอื่นใดนอกจากอัลลอฮ์) และ มุฮัมมะดุนเราะซูลุลลอฮ์ (มุฮัมมัดเป็นศาสนทูตของอัลลอฮ์) ข้อความแรกของชะฮาดะฮ์มีอีกชื่อว่า ตะฮ์ลีล
ส่วนชีอะฮ์ มีส่วนที่สามที่ระบุว่า อะลี อิมามชีอะฮ์คนแรกและเคาะลีฟะฮ์รอชิดูนองค์ที่ 4 ของซุนนี ไว้ว่า: وعليٌ وليُّ الله (วะอะลียุนวะลียุลลอฮ์) ซึ่งแปลว่า "อะลีเป็น วะลี ของอัลลอฮ์"
ผู้ที่เป็นมุสลิมต้องปฏิบัติตาม 5 หลักการอิสลาม: การประกาศความศรัทธา (ชะฮาดะฮ์), ละหมาดประจำวัน (ลพหมาด), การบริจาคทาน (ซะกาต), ถือศีลอดในเดือนเราะมะฎอน (ศีลอด) และแสวงบุญที่มักกะฮ์ (ฮัจญ์) อย่างน้อยครั้งหนึ่งในชีวิต
ผู้ที่เป็นมุสลิมมีหลักความเชื่อหลัก 6 ประการ นั่นคือ เชื่อในพระเจ้าองค์เดียว (อัลลอฮ์), เชื่อในบรรดามลาอีกะฮ์, เชื่อในคัมภีร์ที่ถูกประทานมาจากพระเจ้า, เชื่อในบรรดาศาสนทูตต่าง ๆ , เชื่อในวันสิ้นโลก (วันกียามะฮ์), และเชื่อในกฎแห่งความดีความชั่ว (กอดอและกอดัร)
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 2  เนเธอร์แลนด์ 
อื่น ๆ:  NARA  IdRef
รัฐสุลต่านละฮิจญ์

รัฐสุลต่านละฮิจญ์ (อังกฤษ: Sultanate of Lahej; อาหรับ: سلطنة لحج Salṭanat Laḥij) หรือ รัฐสุลต่านอับดะลี (อังกฤษ: Abdali Sultanate; อาหรับ: سلطنة العبدلي Salṭanat al-‘Abdalī) เป็นรัฐที่ตั้งอยู่ทางตอนใต้ของคาบสมุทรอาหรับ ปกครองโดยราชวงศ์อับดะลี จนถึงปี ค.ศ. 1839 ได้ถูกจักรวรรดิบริติชโจมตี และรวมเข้ากับรัฐอื่นในชื่อ "รัฐในอารักขาเอเดน" ต่อมาช่วงสงครามโลกครั้งที่หนึ่ง รัฐแห่งนี้ได้ถูกจักรวรรดิออตโตมันยึดครอง แต่ได้รับเอกราชหลังสงครามสิ้นสุด ในปี ค.ศ. 1963 รัฐสุลต่านละฮิจญ์ได้เข้าร่วมสหพันธรัฐอาระเบียใต้ แต่หลังจากนั้นไม่นานก็ล่มสลายลง หลังมีการสถาปนาสาธารณรัฐประชาธิปไตยประชาชนเยเมน ในปี ค.ศ. 1967
แหล่งข้อมูลอื่น

Abdali Sultanate | World Public Library
Sultanate of Lahej (Federation of South Arabia, Yemen)
ยูนุส

| นบี ยูนุส |
| --- | --- |
يُونُس‎ โยนาห์
ชื่อ “ยูนุส” ในการประดิษฐ์ตัวอักษรอิสลาม ตามด้วยอะลัยฮิสสะลาม
ผู้ดำรงตำแหน่งก่อน: อัลยะสะอ์
ผู้สืบตำแหน่ง: อัรมียา
บิดามารดา: มัตตา (บิดา)
ยูนุส อิบน์ มัตตา (อาหรับ: يُونُس ٱبْن مَتّىٰ, อักษรโรมัน: Yūnus ibn Mattā) เป็นนบีและเราะซูลของอัลลอฮ์  ตามธรรมเนียมแล้ว นบียูนุสถูกมองว่ามีความสำคัญอย่างสูงในศาสนาอิสลาม ในฐานะนบีที่ศรัทธาต่ออัลลอฮ์ และเป็นเราะซูลของพระองค์   นบียูนุสเป็นเพียงหนึ่งในสิบสองผู้เผยพระวจนะน้อย ที่ได้รับกล่าวชื่อในคัมภีร์อัลกุรอาน  บทที่สิบของอัลกุรอานได้รับการตั้งชื่อตามท่าน
ในคัมภีร์อัลกุรอาน นบียูนุสถูกเอ่ยชื่อหลายครั้งในฐานะเราะซูลของอัลลอฮ์ และซุนนูน (อาหรับ: ذُو ٱلنُّوْن)
อัลกุรอานกล่าวถึง

ในอัลอัมบิยาอ์ 21:87  และ อัลเกาะลัม 68:48 นบียูนุสถูกเรียกว่า ซุนนูน (อาหรับ: ذُو ٱلنُّوْن, อักษรโรมัน: เพื่อนของปลา    ). ในอันนิซาอ์ 4:163 และ อัลอันอาม 6:86, ท่านถูกเรียกว่า "เราะซูลุลลอฮ์" ซูเราะฮ์ 37:139-148  เล่าเรื่องราวทั้งหมดของนบียูนุสอีกครั้ง:
และแท้จริง ยูนุสนั้นอยู่ในหมู่ผู้ที่ถูกส่งมาเป็นเราะซูล
จงรำลึก ขณะที่เขาได้หนีไปยังเรือที่บรรทุกผู้คนเต็มเพียบ
ดังนั้น ยูนุสได้เข้าร่วมจับฉลาก แล้วเขาจึงอยู่ในหมู่ผู้ถูกพิชิต (แพ้ในการจับฉลาก)
แล้วปลาตัวใหญ่ได้กลืนเขา และเขาสมควรที่จะถูกตำหนิ
หากว่าเขามิได้เป็นคนหนึ่งในหมู่ผู้แซ่ซ้องสดุดีแล้ว
แน่นอน เขาจะอยู่ในท้องปลาจวบจนกระทั่งวันฟื้นคืนชีพ
แล้วเราได้เหวี่ยงเขาขึ้นบนที่โล่งริมฝั่ง ในสภาพที่ป่วย
และเราได้ให้มีต้นไม้ (พันธุ์ไม้เลื้อย) น้ำเต้างอกเงยขึ้น ปกคลุมตัวเขา
และเราได้ส่งเขาไปยัง (หมู่บ้านของเขา) มีจำนวนหนึ่งแสนคนหรือเกินกว่านั้น
ดังนั้น (มุฮัมมัด) จงถามพวกเขาซิว่า พระเจ้าของเจ้ามีบุตรหญิงหลายคน และพวกเขามีบุตรชายหลายคนกระนั้นหรือ?
คัมภีร์กุรอานไม่ได้กล่าวถึงมรดกของนบียูนุส  แต่ประเพณีของชาวมุสลิม บอกว่านบียูนุสมาจากเผ่าบินยามีน